BODOLAND रादाब: मुसलपुर, 5 मे : बाक्सा जिल्लानि बरमायाव मोनसे मुगै जाथाव जाथाइ, सासे लांसुनिया सुबुंनि आखाइआव बोलि जानादों 6 थाखोआव फरायनाय 15 बोसोर बैसोनि उन्दै हिन्जावसा गथ’आ । मिथिनाय बादिब्ला बरमा पुलिस थानानि बेन्दोंआव थानाय 1 नं कालजार गामिनि रजद राभा मुंनि सासे लांसुनिया सुबुंआ सिगि-सग’ खालामनानै गोबाव समनिफ्रायनो जिनाहारि खालामबोबाय थादों । हिन्जावसा नखरनि बिमा बिफाया खामानि मावहैब्ला रावबो मानसि गैयिनि सुबिदाखौ लानानै गथ’खौ सिगि-सग खालामनानै जिनाहारि खालामनाय मुगैजाथाव खामानिखौ मावबोबाय थादों रजद राभा मुंनि सासे सुबुंआ । माखासे सान सिगांनिफ्रायनो हिन्जावसानि देहाया मोजां नंङैखौ हमदांनो हानानै दिनै देहा फाहामसालिआव लांनायनि उनाव बे जाथाया सोरांआव फैयो । बेफोर गासैबो जाथाइआनो सोरांआव फैनायनि उनाव नखरनि सुबुंफोरा दाइनिगिरिखौ हमनो बरमा पुलिस थानायाव गांसे इजाहार होयो आरो दायनिगिरि रजद राभाखौ पुलिसा हमननो हायो ।